Teatralizuotas cirko šou vaikams „Alisa stebuklų šalyje“
2019-10-24 18:00 (Europe/Moscow) | Koncertų salė „Saulė”
CIRKO KOLEKTYVAS „ ARGO“
MARIUPOLIS (UKRAINA)
Sveiki, mūsų mažieji draugai ir jūsų tėveliai.
Mes džiaugiamės, kad jūs šiandien esate kartu su mumis ir norime padovanoti jums pasakišką cirko programą pagal rašytojo Liuiso Kerolio knygą „Alisa stebuklų šalyje“.
Pasakiška teatralizuota cirko programa nukels jus į stebuklingą vaikystės šalį, kurioje sutiksite Alisą, Češyro katiną, Ultravioletinius vaiduoklius, Absoleną, Gigantiškus žiogelius, milžinus drugelius, ir žinoma, Širdžių Karalienę…
Taigi – vieną kartą Alisa atėjo prie upės, atsivertė knygą ir įniko skaityti… Buvo tvanku, o mergaitė taip apsnūdo, kad tingėjo atsistoti ir pasiskinti gėlių…
Staiga ji pamatė pro šalį bėgant Baltajį triušį raudonomis akimis. Triušis labai skubėjo ir be paliovos murmėjo: Pavėluosiu, dievaži, pavėluosiu…
Genama smalsumo Alisa leidosi per pievą jam iš paskos…
Vaikai iki 3 metų su suaugusiais įleidžiami nemokamai, neužimant papildomos vietos.

Ievos Narkutės koncertas „Visos meilės taisyklės“
2019-10-26 18:00 | Koncertų salė „Saulė”
Visos meilės taisyklės! Išgirskite paskutinį kartą!
Didžiulės sėkmės sulaukusi Ievos Narkutės autorinė programa „Visos meilės taisyklės“ bus parodyta paskutinį kartą. „Jei dar negirdėjote, tai nedelskite, o jei girdėjote, ateikite dar kartą pasitikrinti žinių ir išlaikyti egzamino“, – juokiasi Ieva Narkutė.
Paskutiniam kartui dainininkė pažadėjo rasti porą labai specialių taisyklių, kurios palengvintų atsisveikinimą. Juk su tuo, ką įsimyli, išsiskirti visuomet sunku. Ir nesvarbu, ar tai būtų mylimas žmogus, ar širdį palietęs koncertas.
Kokios nuotaikos bus „taisyklių“ atsisveikinimas, gal nereikėtų per daug spėlioti. Geriau jau ateiti ir savo akimis pamatyti, nes, kaip sako klasikai: jeigu buvo pirmas kartas, tai ir paskutinis bus.
Ievos Narkutės sukurta programa „Visos meilės taisyklės“, kurią ji dar pavadino „dainuojamosios psichologijos seansu“, nuo pat pradžių pataikė tiesiai į klausytojų širdis.
Kiekvienas mūsų yra išgyvenęs laimingą arba nelaimingą, o dažniausiai – abi meilės rūšis. Kiekvienas bent kartą skyrėsi su mylimuoju ir puikiai žino, kaip tai nelengva išgyventi, net jei skyrybos vyko darželio laikais. Kiekvienas sukūręs šeimą ir jaukiai joje pagyvenęs, vieną dieną sunerimsta, kad kažkas lyg ir nebe taip, kaip anksčiau, ir kaip tą „anksčiau“ susigrąžinti?
Ieva Narkutė padės jums susigaudyti jausmų labirinte. Koncerte „Visos meilės taisyklės“ ji taikliai ir šmaikščiai dalijasi įžvalgomis, kurios gimė ir iš nuosavos patirties, ir stebint kitus. Dainininkė pasakojo, kad ne veltui kažkada įgijo klinikinės psichologijos magistro laipsnį. Nors po mokslų Lietuvoje ir Švedijoje ji šios profesijos tiesiogiai nepraktikavo nė minutės, vis dėl prisipažįsta, kad polinkis analizuoti jausmus jai, ko gero, liks visam gyvenimui.
Pradinėje „Visų meilės taisyklių“ versijoje, be 12 taisyklių bei jų aptarimo, buvo ir 16 dainų. Jas Ieva kruopščiai atrinko iš visų trijų savo albumų. Vėliau programa kito: prisidėjo naujų taisyklių ir dar naujesnių dainų. Štai festivalyje „Untold City“ ji pristatė vasarai subalansuotas meilės taisykles, o pasirodydama Palangoje, visada prisimena kurortinius romanus ir jų labai savitas elgesio subtilybes. Ieva sako, kad dviejų vienodų koncertų, kaip ir dviejų vienodų meilės istorijų, nebūna.
Atlikėjai:
Ieva Narkutė – vokalas, klavišiniai
Aurimas Driukas – gitara

Koncertas „Rudens spalvos“
2019-10-27 13:00 | Koncertų salė „Saulė”
Pačiomis gražiausiomis paletės spalvomis nusidažančio rudens sekmadienio popietę, spalio 27 d. 13 val., kviečiame praleisti koncertų salėje „Saulė“. Įkvėpimo, romantikos ir jaukumo kupinas koncertas „Rudens spalvos“ kviečia pasimėgauti Onos Kolobovaitės (sopranas), Liudo Mikalausko (bosas), Egidijaus Bavikino (tenoras) ir Šiaulių pučiamųjų orkestro (meno vadovas ir dirigentas Sigitas Vaičiulionis, dirigentas Gediminas Brūzga) atliekama muzika!
Koncerto vedėja Raimonda Sližienė.

ACH šokio spektaklis „Otelas"
2019-10-29 19:00 - 2019-10-30 19:00 | Šiaulių dramos teatras
Anželikos Cholinos šokio teatro spektaklis „OTELAS“
Williamo Shakespeare’o tragedijos motyvais pagal Džono Adamso ir kitų šiuolaikinių kompozitorių muziką
Režisierė-choreografė – Anželika Cholina.
Scenografas – Marijus Jacovskis.
Kostiumų dailininkai – Vida Simanavičiūtė ir Aleksandras Pogrebnojus.
Šviesų dailininkas – Tadas Valeika.
Papildomas spektaklis spalio 30 d. 18 val.

Vienas ryškiausių Anželikos Cholinos darbų – šokio spektaklis “Otelas”- sudrebinantis sielą iki pačių jos gelmių.

„Teatre man norisi kalbėti apie meilę, santykius ir žmonių likimus, todėl išsirinkau “Otelą” – Viljamo Šekspyro kūrinį, kuriame jis papasakojo baisią, iš tiesų sukrečiančią žmogaus tragediją, kuris nužudė sau brangiausią būtybę ir prarado bet kokį gyvenimo tikslą.

Man norisi pažadinti siaubo jausmą stovint prieš baisią klaidą, nusikaltimą, prie kurio atėjo garbingas, patiklus ir geras žmogus apakintas pavydo. Norisi parodyti, kaip tyriausios sielos žmogus gali susipainioti šmeižto tinkluose, kaip jis, galvodamas, kad kovoja už dvasinę švarą, nužudo savo nekaltą, mylimą žmoną, nubausdamas pats save už tai, kad pasidavė beprotybei.”, – teigia A.Cholina.

Viljamo Šekspyro „Otelas“ yra sunkiai šokiu suvaldoma medžiaga. Pasaulyje pagal šią tragediją sukurti vos keli šokio spektakliai.

Spektaklis 2006 metais apdovanotas aukščiausiu teatro apdovanojimu “Auksiniu scenos kryžiumi”. 2013 metais pastatytas Maskvos J. Vachtangovo teatre ir pelnė premiją “Teatralo žvaigždė”.

Įsimintinus vaidmenis šokio spektaklyje sukūrė ypatingo talento artistai: Valerijus Suanovas (Otelas), klastingąjį Jagą įkūnija Martynas Kavaliauskas, tyrosios meilės etalonu – Dezdemona – tapo Karina Krysko, Kasijaus vaidmenį sukūrė Donatas Bakėjus.

Premjera – 2016 m. rugsėjo 7d.

Paskaita „Kaip kuriamas vaidmuo kine?“
2019-10-30 17:00
KINO PAMOKOS. ATVIRŲ PASKAITŲ CIKLAS
Spalio 30 d. 17 val. „Kaip kuriamas vaidmuo kine?“
Kūrybinės dirbtuvės su aktore Monika Šaltyte ir operatoriumi Dariumi Ančerevičiumi
Lapkričio 6 d. 17 val. „Kaip įgarsinti kino filmą?“
Elektroninės muzikos kūrėjo Kęstučio Venskūno paskaita.
Paskaitos vyks: Šiaulių valstybinėje kolegijoje (Aušros al. 40, Šiauliai)
Renginiai nemokami
Projektas „Šviesorasčiai“
Partneris: Šiaulių valstybinė kolegija
Pagrindiniai rėmėjai : Šiaulių miesto savivaldybė, Lietuvos kultūros taryba
Organizatorius Šiaulių kino meno klubas, tel. 8 618 29 932, el.p. kinoklubas@splius.lt

Koncertas Barbara Strozzi: moteris baroko muzikos avangarde
2019-10-30 18:00
Spalio 30 d. 18:00 val. Barbara Strozzi: moteris baroko muzikos avangarde
Koncertas dedikuojamas kompozitorės ir baroko dainininkės Barbara Strozzi (1619–1677 ) 400 metų jubiliejui. Koncerte skambės kūriniai iš visų išleistų kompozitorės rinkinių, išskyrus „Opus 1“ ir „Opus 4“, o muziką papildys daininkės pasakojimai apie B. Strozzi gyvenimą.
Atlikėjai:
Renata Dubinskaitė (mecosopranas),
Vaiva Eidukaitytė-Storastienė (klavesinas).
2019-aisiais minimas vienos pirmųjų moterų kompozitorių ir baroko dainininkės virtuozės Barbaros Strozzi (1619–1677) keturių šimtų metų jubiliejus. Nesantuokinė poeto ir libretų autoriaus Giulio Strozzi duktė užaugo pažangioje intelektualioje aplinkoje Venecijoje. Nuo ankstyvo amžiaus muzikos mokėsi pas patį Francesco Cavalli, Claudio Monteverdi mokinį ir garsiausią to meto operų kūrėją, vadovavo intelektualų klubui „Accademia degli Unisoni“. B. Strozzi vardas įrašytas tarp pačių ryškiausių XVII a. Italijos muzikos kūrėjų vardų. Ji reikšmingai prisidėjo prie naujo muzikos žanro – kantatos – raidos ir išspausdino net 8 savo kūrinių rinkinius – daugiau, nei pavyko išleisti kitiems garsiausiems to meto kompozitoriams jiems gyviems esant, ir to pasiekė neturėdama nei nuolatinio mecenato, nei bažnyčios paramos.
Absoliučiai vyrų dominuojamoje visuomenėje ši drąsi moteris sugebėjo būti ir lyderė, ir neprilygstama dainininkė („la virtuosissima cantatrice“), ir unikali kūrėja, kurios muzikinės vizijos ir po daugelio šimtmečių jaudina klausytojus. Norint atlikti jos kantatas ir arijas, daugiausia parašytas plataus diapazono moteriškam balsui, reikia pasižymėti išties virtuoziška technika ir išmanyti baroko stilių bei retoriką. Jose, tarsi mini operose, ypač emocionaliai, melodingai ir dramatiškai perteikiami meilės išgyvenimai – netikėti disonansai, staigūs šuoliai, dinamiška epizodų kaita, kontrastingos nuotaikos įtraukia klausytojus į tikrą jausmų dramą.
Renatos Dubinskaitės rečitalyje pirmą kartą Lietuvoje taip išsamiai pristatoma B. Strozzi kūryba. Koncerte skamba kūriniai iš visų išleistų kompozitorės rinkinių, išskyrus „Opus 1“ (mat jame yra vien daugiabalsiai madrigalai) ir „Opus 4“, kuris buvo prarastas. Muziką papildo dainininkės pasakojimai apie B. Strozzi gyvenimą ir kūrybą, supažindinantys klausytojus su šia įkvepiančia moterimi ir talentinga kompozitore.
RENATA DUBINSKAITĖ – kilusi iš Klaipėdos, Renata dainininkės kelią pasirinko ne iš karto. 2011 m. Renata įgijo menotyros bakalaurą, magistrą bei daktaro laipsnį ir tik vėliau sugrįžo mokytis vokalo specialybės Lietuvos muzikos ir teatro akademijoje, pas dėst. Vladimirą Prudnikovą.
Viena stipriausių šios dainininkės įkvėpėjų yra Anne Sofie von Otter. R. Dubinskaitė žavisi baroko laikotarpio muzika bei geba ją pateikti šiuolaikiniam žmogui puikiai ją interpretuodama ir natūraliai perteikdama baroko muzikos kompozitorių sukomponuotas emocijas muzikos kūriniuose.
VAIVA EIDUKAITYTĖ STORASTIENĖ – respublikinių bei tarptautinių konkursų dalyvė ir laureatė, senosios muzikos specialistė. Kaip solistė ir kamerinių ansamblių artistė ji dalyvavo „Gaidos“, Thomo Manno, „Jaunos muzikos“, Kristupo vasaros, „Banchetto musicale“, „Klaipėdos muzikos pavasario“,„Europa musicale“ ir kt. festivaliuose, „Didžiajame muzikų parade“, programoje „Baroko kelias“; nuolat dalyvauja įvairiuose senosios muzikos projektuose.
V. Eidukaitytė surengė keletą senosios muzikos rečitalių, ji yra ansamblio „Affectus“ narė; dalyvauja istorinio šokios trupės „Festa cortese“ programose. Nuo 2010 m. ji yra Lietuvos kamerinio orkestro klavesinininkė.
#muzikaproatviralangą #barbarastrozzi #barokas #klavesinas #renatadubinskaite
Bilietų kaina 7 ir 4 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07
__________
Visą rugsėjo mėnesį galite įsigyti „Muzika pro atvirą langą“ ABONEMENTUS! 3 pasirinkti šio ciklo koncertai tik už 21 eurą. ABONEMENTUS galite įsigyti TIK Aušros al. 15, kamerinės salės „Polifonija“ kasoje.
Abonementų kiekis ribotas!

Koncertas, skirtas Visų šventųjų dienai "BŪK ŠVIESA"
2019-11-01 16:00 - 17:00 | Šiaulių Šv. apaštalų Petro ir Pauliaus katedra
Lapkričio 1 d. 16 val. Šiaulių Šv. apaštalų apaštalų Petro ir Pauliaus katedroje koncertas, skirtas Visų šventųjų dienai „BŪK ŠVIESA”.
Atlikėjas – Šiaulių valstybinis kamerinis choras „Polifonija”
Lektorius dr. Linas Balandis
Dirigentė – Raimonda Skabeikaitė (Lietuva-Austrija)
Koncertas nemokamas

Pasitinkant tamsiausią rudens mėnesį, Visų šventųjų dieną ir jos išvakarėse žiebsis ne tik mirusiųjų ir po mirties paskelbtų šventaisiais atminimui skirtos kapinių žvakelės. Išėjusius prisiminti kvies, muzikinę šviesą neš ir Šiaulių valstybinis kamerinis choras „Polifonija“. Į jau tradicija tapusius, Visų šventųjų dienai skirtus, koncertus bus kviečiami Šiaulių ir Naujosios Akmenės muzikos mylėtojai.
Puikia architektūra ir akustika pasižyminčios Šiaulių bažnyčios nuolat sulaukia chorinės muzikos renginių organizatorių dėmesio, o tokių koncertų lankytojai turi vis daugiau galimybių pasotinti savo dvasią, klausydamiesi kokybiškai atliekamos sakralinės muzikos. Kiek kitokia padėtis esti regionuose – galimybė išgirsti pripažintų muzikos profesionalų atliekamas kompozicijas vis dar lieka prabanga ten gyvenantiems. Tokią padėtį keisti imasi choras „Polifonija“ ir kolektyvo meno vadovas bei vyriausiasis dirigentas dr. Linas Balandis, įgyvendindami projektą – dviejų programų ciklą „Tebūnie šviesa“.
Pirmoji šio ciklo dalis „Būk šviesa“ bus ypatinga tuo, kad su choru programą ruoš ir koncertuose atliks orkestro ir choro dirigentė, pedagogė, kompozitorė Raimonda Skabeikaitė – ryški ir veikli asmenybė, kuri aktyviai reiškiasi kaip dainininkė, įvairių muzikos kolektyvų meno vadovė.
„Buvimas scenoje su choru „Polifonija“ man be galo svarbus. Be to, tai yra ir mano, kaip dirigentės, debiutas Lietuvoje. Man didžiulė garbė turėti tokią galimybę programą atlikti būtent su šiuo choru“, – sako trumpam į gimtinę sugrįžtanti kūrėja.
Muzikiniai susitikimai su choru „Polifonija“, dirigente Raimonda Skabeikaite ir lektoriumi dr. Linu Balandžiu vyks:
Spalio 31 d. (ketvirtadienį) 18 val. Naujosios Akmenės Šv. Dvasios Atsiuntimo bažnyčioje
Lapkričio 1 d. (penktadienį) 16 val. Šiaulių Šv. apaštalų Petro ir Pauliaus katedroje
Programoje: A. Bruckner, J. Brahms, F. Martin, F. Mendelssohn, R. Skabeikaitės kūriniai.
Projektą finansuoja Lietuvos kultūros taryba ir Šiaulių miesto savivaldybės administracija.
Koncertai nemokami
TAD KVIEČIAME BŪTI ŠVIESOJE SU CHORU „POLIFONIJA“.

Spektaklis "Kukučio kelionė"
2019-11-03 12:00 | Šiaulių dramos teatras
Pagal M. Martinaičio „Kukučio balades“
Vienos dalies vaidinimas vaikams
Inscenizacijos autorė ir režisierė – Inga Norkutė

Dailininkė – Romualda Jakubauskienė
Kompozitorius – Vadimas Kamrazeris
VAIDINA:
Kukutis – Sigitas Jakubauskas
Kukučio kelionės draugai:
Danguolė Petraitytė
Lina Bocytė
Rimanta Krilavičiūtė
Nomeda Bėčiūtė
Dalius Jančiauskas
Rolandas Dovydaitis
Aurimas Pintulis.
Tai spektaklis improvizacija. Kukutis ir jo draugai surengia žiūrovams kelionę per metų laikus. Ji transformuojasi į linksmus žaidimus, priklausomai, į kokį metų laiką patenka spektaklio herojai: vasarą jie mėgaujasi šiltos saulutės spinduliais ir gėlių kvapais, rudenį renka lietaus lašus ir taškosi balose, žiemą mėtosi puraus sniego gniūžtėmis ir lipdo Senį Besmegenį, kuris senelei ir seneliui tampa neklaužada anūkėliu ir todėl, atėjus pavasariui, ištirpsta.
Spektaklyje yra ir daugiau įdomių personažų: duktė tinginė, kuri nemoka verpti ir jos trys draugės – raganos, kurios už ją nudirba visus darbus, yra karvutė, kuri išskrenda į dausas, taip pat – katinas, kuriam, vaikštant po kopūstų daržą, ant uodegos dangus užgriūva, ir trys storuliai, kurie pameta savo didelius pilvelius… Ir, žinoma, Kukutis, kuris visuose metų laikuose atranda jų žavesį, grožį ir malonumus; apie tai jis dainuoja savo draugams ir žiūrovams. Spektaklyje daug muzikos, šokių, šviesos ir geros nuotaikos.
Premjera – 2005 m. gruodžio 11 d.
Spektaklio trukmė – 1 val.

Spektaklis „Memofutura“
2019-11-03 18:00 | Šiaulių dramos teatras
Režisierius ir dramaturgas – Jonas Tertelis
Kostiumų dailininkė – Inga Skripka
Kompozitorius – Martynas Bialobžeskis
Memofutura yra spektaklis-spekuliacija. Tai atviras svarstymas, kaip dabartiniai paaugliai ir jaunuoliai prisimins šiandieną po dvidešimties metų. Drauge su aktoriais ir kūrybine grupe bandom įsivaizduoti, kokie būsim 2040-aisiais.
Galvodami apie ateiti, dažniausiai fantazuojame apie aukštąsias technologijas, skraidančius automobilius ar dirbtinį intelektą. Tačiau šis spektaklis ateities kontekste ieško grynai žmogiško matmens: jis kalba apie gebėjimą suprasti kitą, kitokį ir save, kalba apie empatiją, kurios šiandien jaunų žmonių atžvilgiu stipriai stinga, kalba apie artumo ilgesį ir amžiną karą tarp skirtingų kartų.
„Šį spektaklį kuriame tiesiog scenoje repeticijų metu, atsispirdami nuo asmeninių aktorių prisiminimų, emocijų, nuojautų ir atmosferinių vibracijų. Noriu „kalbėti“ ne žodiniu tekstu, o gestu ir veiksmu, lokalia šviesa ir garsu, atviru žaidimu scenoje vietoj sąlyginių aplinkybių imitavimo. Nemėgstu didaktikos teatre, dėl to palieku nemažai laisvės žiūrovo interpretacijai. Spektaklis publiką turėtų „veikti“ tarsi lengvas mindfuck’as, kolektyvinis išgyvenimas. Noriu, kad jis būtų atviras ir nuoširdus, bet negrūzinantis bandymas dabartyje sujungti tai, kas buvo ir kas bus“, – sako spektaklio dramaturgas ir režisierius Jonas Tertelis.
Numatoma premjera – 2019 m. lapkričio 3 d.

Parodos "Mėlyna ir 2 kitos spalvos" atidarymas
2019-11-05 18:00 | „Laiptų galerija”
Lapkričio 5 d. (antradienį), 18 val. tarptautinio festivalio „Šiaulių Monmartro Respublika-2019” plenero dailininkų parodos „Mėlyna ir 2 kitos spalvos” atidarymas. Pristato dailėtyrininkė dr. Danutė Zovienė
Renginys nemokamas.

Edukacinė programa vaikams „Žvėrių karnavalas“
2019-11-06 11:00 - 12:00 | Koncertų salė „Saulė”
Šiaulių miesto koncertinė įstaiga „Saulė“ kviečia visus vaikus ir jų tėvelius bei mokytojus į žaismingą teatralizuotą edukacinę programą vaikams pagal Kamilio Sen Sanso muzikinį kūrinį „Žvėrių karnavalas“. Padedami aktorių-animatorių susipažinsite su šio įdomaus kūrinio dalimis: „Karališkųjų liūtų maršas“, „Vištos ir gaidžiai“, „Dramblys“, „Gulbė“, „Akvariumas“, „Gegutė“ ir t. t. Žiūrovai bus ne tik edukacijos stebėtojai ir klausytojai, bet ir pilnaverčiai programos dalyviai. Kiekviena dalis bus pristatoma soluojant vis skirtingam pučiamajam instrumentui, kuriam pritars Šiaulių pučiamųjų orkestras. Muzikantams grojant, animatoriai žaidimo forma imituos konkretaus gyvūno elgesį. Atlikus tam tikrą muzikinę dalį, vaikai turės atspėti, kas buvo demonstruojama, bei atpažinti instrumentą, kuriuo buvo imituojamas gyvūnas. Jiems reikės apibūdinti ir garsą, kurį girdėjo – nupasakoti, kokias jis kelia asociacijas ir į ką yra panašus. Taip jaunieji žiūrovai bus supažindinti su pučiamųjų orkestro instrumentais bei jų galimybėmis ir fantastišku kompozitoriaus Kamilio Sen Sanso kūriniu „Žvėrių karnavalas“. Tuo pačiu bus ugdomas vaikų kūrybiškumas, mokėjimas klausyti muzikos, gebėjimas atpažinti muzikinius instrumentus bei lavinama vaikų fantazija.

Dalyvauja:
Šiaulių pučiamųjų orkestras (meno vadovas ir dirigentas Sigitas Vaičiulionis, dirigentas Gediminas Brūzga), pianistė Irina Tautkuvienė, animatoriai bei renginio vedėjai – Raimonda Sližienė ir Modestas Vaitkevičius.

Paskaita „Kaip įgarsinti kino filmą?“
2019-11-06 17:00
KINO PAMOKOS. ATVIRŲ PASKAITŲ CIKLAS
Lapkričio 6 d. 17 val. „Kaip įgarsinti kino filmą?“
Elektroninės muzikos kūrėjo Kęstučio Venskūno paskaita.
Paskaitos vyks: Šiaulių valstybinėje kolegijoje (Aušros al. 40, Šiauliai)
Renginiai nemokami
Projektas „Šviesorasčiai“
Partneris: Šiaulių valstybinė kolegija
Pagrindiniai rėmėjai : Šiaulių miesto savivaldybė, Lietuvos kultūros taryba
Organizatorius Šiaulių kino meno klubas, tel. 8 618 29 932, el.p. kinoklubas@splius.lt

Simonui Donskovui – 70! jubiliejinis koncertas
2019-11-06 18:00 | Koncertų salė „Saulė”
Kas galėtų patikėti, matydamas jo scenos energiją, nuolatinį optimizmą, iškalbą ir humorą. Atominis Simonas septyniasdešimtmečiui rengia specialų šou: visų laikų jo geriausios dainos, profesionalių šokėjų grupės programa, šokių studijos „D&D“ proginis pasirodymas, jaunasis talentas Dainotas Varnas ir kiti svečiai! Renginio konferansjė – Juozas Zavaliauskas.
Jubiliejų privalu žymėti iškilmingai, juolab, kad septyniasdešimt Simono Donskovo metų išties to verti.
Dainininkas juokiasi, kad talentą dainuoti gavo tiesiai iš Dievo. „Tėtis gaudė vagis, mama buvo felčerė. Visoj giminėj – ne vieno muzikanto, o aš – ansamblyje nuo pirmos klasės“, – net šiandien stebisi jis.
Buvo ir jo gyvenime momentas, kai galėjo pasukti visai kitu keliu. Mokykloje labai rimtai užsiėmė sunkiąja atletika. „Mečiau, nes pamačiau, kad šiam sportui neturiu talento. Buvo žmonių, kurie treniruotėse nepersistengdavo, o ateidavo varžybos ir prašau – medalis, rekordas. Dievo duota, ir nieko čia nepakeisi“, – sako jis.
Neatrodo, kad labai apgailestautų netapęs žymiu sunkiaatlečiu. Kartą pasirinkęs muziką, jis visada buvo su ja. Savo gyvenimo kelio nekeitė ir ant jame pasitaikančių nelygumų neburnojo. Su tik jam būdingu humoru pasitikdavo ir šviesias, ir sunkesnes jo atkarpas.
„Niekada nebuvau pasipūtęs, nevaikščiojau susireikšminęs ir visas didybės manijas lengvai prasirgau“, – šiandien ramiai sako jis.
O užriesti nosį tikrai buvo galima, nes karjera klostėsi išties puikiai: ansamblio „Žėrutis“ dainininkas, „Gintarinės triūbos“ laureatas; Vilniaus bokštų diplomantas; legendinių „Nemuno žiburių“ ir garsiosios „Nerijos“ solistas; „Šlagerių karaliaus“ titulo laimėtojas. Sukurtos rolės liaudies operoje, išleisti 4 albumai ir seniai pamestas koncertų skaičius.
Simono Donskovo atsidavimo publikai dauguma galėtų pavydėti. Gerbėjai nė nenutuokia, kaip stipriai jis jaudinasi prieš kiekvieną pasirodymą. Kaip neranda sau vietos, vaikšto iš kampo į kampą su niekuo nešnekėdamas. Šeima per ilgus metus jau susitaikė – artėja koncertas, geriau Simoną palikti ramybėje. Paradoksalu – vos užlipęs į sceną, visus nervus jis palieka užkulisiuose. Žiūrėdamas į linksmą vyrą, nepagalvosi, kad jis išvis kada nors nerimauja.
Būtent už atsidavimą publikai iki paskutinio prakaito lašelio, žmonės ir pamilo Simoną Donskovą.
O abipusė meilė tęsiasi amžinai.

Koncertas „Iš dainų gyvenimo“
2019-11-07 18:00 | „Polifonijos” salė
2019 metais kompozitorius Giedrius Kuprevičius švenčia 75-ąjį jubiliejų. Šio kompozitoriaus kurtas ir aranžuotas dainas atlieka ne tik žymiausi lietuvos solistai, bet ir chorai. ir dainininko Jono Sakalausko kūrybinis vakaras. G. Kuprevičius yra ne tik kompozitorius, bet ir pats fortepijoninės bei karilijonų muzikos atlikėjas, kocertavęs Naujojoje Zelandijoje, Vokietijoje, Lenkijoje, Belgijoje bei Olandijoje.
Programą atliks:
Jonas Sakalauskas (baritonas)
Giedrius Kuprevičius (fortepijonas)
Programoje:
„Obelų žiedai” – daina iš Kauno operetės „Kipras, Fiodoras ir kiti, 1969-2003 / muzikos autorius Giedriaus Kuprevičius, eilių autorius Kazys Binkis
„Rolando baladė” iš miuziklo „Ugnies medžioklė su varovais”, 1974 / muzikos autorius Giedriaus Kuprevičius, eilių autorius Saulius Šaltenis ir Leonidas Jacinevičius
„Skriski, skriski Lietuvėlėn” iš miuziklo „Devynbėdžiai”, 1974 / muzikos autorius Giedriaus Kuprevičius, eilių autorius Kazys Saja
„Alsuoti” iš vokalinio ciklo „Alsuoti”, 1975 / muzikos autorius Giedriaus Kuprevičius, eilių autorius Algimantas Mikuta
„Ant kalnelio, ant aukštojo” iš operos „Prūsai”, 1994 / muzikos autorius Giedriaus Kuprevičius, eilės lietuvių liaudies
„Prūsija mana” – Herkaus Manto monologas iš operos „Prūsai”, 1994 / muzikos autorius Giedriaus Kuprevičius, eilių autorius Giedrius Kuprevičius
„Jobo skundas” iš operos „Jobo teismas”, 2002 / muzikos autorius Giedriaus Kuprevičius, eilės iš „Senojo testamento” Jobo knygos 10:1-22
„Dali fekarija” iš sarsuelos „DaliGala”, 2004 / muzikos autorius Giedriaus Kuprevičius, eilių autorius Herkus Kunčius
„Rasmuso dainelė” iš miuziklo „Kirvirsavero saloj”, 2007 / muzikos autorius Giedriaus Kuprevičius, eilių autorius Violeta Palčinskaitė
„Daina apie begalybę” iš miuziklo „Aš tau siunčiu labų dienų”, 1985 / muzikos autorius Giedriaus Kuprevičius, eilių autorius Violeta PalčinskaitėBilietų kaina 10 ir 8 € (nuolaida taikoma moksleiviams, studentams, senjorams ir neįgaliems pateikus pažymėjimą).Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 52 07

Vaidybinio filmo „Tarnavau. Lietuvos policijoje“ peržiūra
2019-11-07 18:00 | P. Višinskio viešoji biblioteka
Lapkričio 7 d. 18.00 val. Šiaulių apskrities Povilo Višinskio viešosios bibliotekos Konferencijų salėje (Aušros al. 62) bus rodomas Lietuvos policijos studentų vaidybinis filmas „Tarnavau. Lietuvos policijoje“.
Filmo režisierius – Teodoras Valys, Mykolo Riomerio universiteto Viešojo saugumo akademijos bendruomenės trečio kurso teisės ir policijos veiklos studentas.
Absoliuti dauguma filme nusifilmavusių, dalyvavusių žmonių – būsimi policijos pareigūnai.
Pirmakursis policijos studentas Danielius neįvykdo to, ką privalėtų padaryti tikras būsimas pareigūnas – jis naktį neišgelbsti į nelaimę patekusio žmogaus ir taip išduoda duotą priesaiką. Vaikinas papuola į vidinį konfliktą – ar jis tebėra vertas pareigūno uniformos?
Organizatoriai: Šiaulių apskrities Povilo Višinskio viešoji biblioteka ir Šiaulių kino meno klubas.
Renginys nemokamas.

Poezijos ir muzikos vakaras su Aidu Marčėnu
2019-11-07 18:00 | „Laiptų galerija”
Lapkričio 7 d. (ketvirtadienį), 18 val. Laiptų galerija kviečia į poezijos ir muzikos vakarą su Aidu Marčėnu. Dalyvauja poetas Aidas Marčėnas, Domantas Razauskas (gitara), Saulius Petreikis (multiinistrumentai).
Visas šalies literatūros premijas pelnęs Nacionalinės kultūros ir meno premijos laureatas Aidas Marčėnas skaitys ištraukas iš ką tik pasirodžiusios naujausios savo knygos „Ir“ (paantraštė – „123 eilėraščiai“), o vakaro emocijas stiprins garsių atlikėjų: dainų autoriaus, kompozitoriaus, gitaristo Domanto Razausko ir pučiamųjų instrumentų virtuozo, solisto, multiinstrumentininko Sauliaus Petreikio muzika.
Aido Marčėno naujos knygos „Ir“ (paantraštė – „123 eilėraščiai“) pagrindinė tema – poezija, kūryba, kalba; jomis tikima, joms atnašaujama. (…) Dažnas eilėraštis turi motto (iš Šventraščio, poezijos ar savo kūrinio), teikiantį peno improvizavimui. Iš takios, lengvasvorės medžiagos išauga eilėraštis – vientisas išgyvenimas, būties pajauta, melodija.
Aidas Marčėnas (g. 1960), keliolikos eilėraščių rinkinių autorius, iš savo kartos ir jaunesnių poetų skiriasi tuo, kad itin kreipia dėmesį į formą, pirmenybę teikia tradiciniams rimams ir metrams, bet nevengia eksperimentuoti tokiais egzotiškais žanrais kaip japoniškoji tanka. Dėl savo eilėraščių ritmikos tapo vienu populiariausių poetų, kurių kūryba dainuojama. A. Marčėnas taip pat labai mėgsta postmodernistinius žaidimus ir vėlesniuose rinkiniuose dažnai duoda nurodymus, kaip reikia suprasti jo poeziją. Be eilėraščių, vertinamas už savo itin pagavią literatūros kritiką; yra net keliais tomais išleidęs recenzijas bei trumpas esė ir interviu. Visa tai daro neturėdamas jokio formalaus literatūrinio išsilavinimo.
„Taip, jokių abejonių – Aidas Marčėnas yra lietuvių poezijos svarbiausiųjų bendruomenės vienas ryškiausių vardų, šviečiantis šiame sietyne kartu su savo mokytojais ir mokiniais. Jam patogu ir greta K.Donelaičio, S.Gedos, V.P.Bložės, ir drauge su D.Kajoku, S.Parulskiu, R.Stankevičiumi. Gal ir per drąsu, bet Aidas nekuria poezijos – jis mėgaujasi kalba, kuri jam suteikia visas galimybes kažką pasakyti taip, ką mes vadiname poezija; jis semia iš jau pripildytų šulinių, žavėdamasis mažais šaltiniais, sutekančiais į gelmę, ir stebėdamasis, kaip iš jos ataidi, jei šūkteli pasveikindamas. Jis tiesiog gyvena kitame kalbos išmatavime, kurį ne kiekvienas gali pasiekti, tad bet koks pokalbis irgi labiau primena nardymą nei mėginimą nusiirti iš vieno kranto į kitą“ (Erika Drungytė)
Domantas Razauskas (g.1983) –Lietuvos dainų autorius ir atlikėjas,poetas, gitaristas, kompozitorius, radijo laidų vedėjas. Vienas ir su įvairiais muzikantais Domantas Razauskas koncertuoja jau 15 metų. D.Razauskas savo kūryboje jungia roko muzikos, bliuzo, džiazo, reggae, eksperimentinės muzikos ir kitus muzikinius žanrus. Diskografijoje – 5 autoriniai albumai, bendri kūrybiniai projektai su Lietuvos muzikantais, aktoriais, eilėraščių knyga, knyga dzenbudizmo tematika. 2008 m. už muzikinę poetinę veiklą apdovanotas pirmuoju Vytauto Kernagio prizu– tarptautinio festivalio „Tai – aš“ metu jam buvo įteikta Vytauto Kernagio vardo gitara. Nuo 2002 m. D. Razauskas savo kūrybą publikuoja leidiniuose „Literatūra ir menas“, „Metai“, „Naujoji Romuva“, „Šiaurės Atėnai“, internetiniame dienraštyje „Bernardinai.lt“ . Yra publikavęs kritinių ir apžvalginių straipsnių šiuolaikinės muzikos tematika, parengęs daugiau nei 100 radijo laidų muzikinėmis temomis. Aktyviai dalyvauja „Poezijos pavasario“ ir „Poetinio Druskininkų rudens“ festivaliuose.
Profesionalus trimitininkas ir multiinstrumentininkas Saulius Petreikis (g.1984) – Rytų ir Vakarų kultūrų jungimo entuziastas, grojantis daugybe pasaulio tautų muzikos instrumentų, su broliu Donatu sukūrė grupę „Saulės broliai“, koncertuoja su pasaulio orkestru (World Orchestra) . Pasak paties muzikanto, „World Orchestra yra tai, kuo aš gyvenu, tai visos pasaulio spalvos. Esu labai laimingas galėdamas groti su tokiais profesionaliais muzikantais. Retai kada ant scenos būna 50 atlikėjų. Tai netradicinis orkestras. Mano žiniomis, panašių kolektyvų Europoje yra tikrai nedaug”. Saulius Petreikis nuolat ieško naujų skambesių, eksperimentuoja ir improvizuoja pasitelkęs šiuolaikines technologijas, kurių dėka net ir muzikuodamas vienas sudaro įspūdį, kad klausomasi kelių muzikantų tuo pat metu. Tai vienas ekspresyviausių Lietuvos kūrėjų, kurio koncertuose stebina gebėjimas sutalpinti gaivališką pirmapradiškumą ir didingos sielos kūrybą. Visi atlikėjo išieškoti instrumentai – tai tarsi didingo medžio šakos, kurio šaknys tvirtai siejasi su viso pasaulio tautomis, todėl muzika skleidžia vienybę.
Bilietai: 10 / 5 Eur.
Teirautis: 8-41 20 06 43

Vilniaus mažojo teatro spektaklis „Marti“
2019-11-07 18:30 | Šiaulių dramos teatras
Režisierė – Gabrielė Tuminaitė
Pjesės autorė – Žemaitė
Dramaturgė Paulina Pukytė
Scenografas Vytautas Narbutas
Kompozitorius Faustas Latėnas
Kostiumų dailininkė Vilma Galeckaitė-Dabkienė
Grimo dailininkė Dalia Žakytė-Bučienė
Šviesų dailininkas Vaclovas Grinius

Skirtingų kartų Vilniaus mažojo teatro aktorių komanda kartu su režisiere Gabriele Tuminaite ir rašytoja Paulina Pukyte pristato kiekvienam nuo mokyklos suolo žinomo kūrinio – Žemaitės „Marčios“ – sceninę versiją. Spektaklio kūrėjai pateikia naują žvilgsnį į stereotipinėmis interpretacijomis apaugusį kūrinį ir jo personažus – Katrę, jos tėvą, Vingių Joną ir kitus. Ar tikrai šiuolaikinis moterų emancipaciją ir lygias galimybes šlovinantis pasaulis stipriai pasikeitė nuo Žemaitės aprašytojo? Spektaklyje atsispindi kūrėjų bandymai suprasti XIX a. vedybų, šeimos, meilės ir laimės sampratas ir palyginti jas su šiuolaikinėmis.

Mažojo teatro „Marčioje“ neišvysime kaimo buities iliustracijos. Tačiau Vytauto Narbuto sukurta personažų aplinka – apleisto stadiono liekanos – persmelkta ir sukežusių namų, ir vidinio išgverimo atmosferos. Spektaklis kupinas sceninės simbolikos ir apibendrinimų, sukuriančių kone siurrealistinę nuotaiką. Į Vingių namus atvykusi Katrė patenka į tikrą sapno košmarą, iš kurio, deja, išvaduos tik mirtis…
„Šį Žemaitės apsakymą apie košmarą, kurį patiria jauna moteris, įklimpusi į Vingių šeimos pelkę, dauguma paskutinį kartą skaitėme (jei apskritai skaitėme) mokykloje. Mano ir mano kartos atveju tai buvo tarybiniais laikais, kai kasdienėje viešojoje aplinkoje beveik nesijautė lyčių nelygybės, tačiau namuose moteris žinojo „savo vietą“, o smurtas šeimoje, kuris tada vadinosi „tik buitinis konfliktas“ (neoficialiai taip vadinamas ir iki šiol), buvo laikomas privačiu žmonių reikalu, į kurį valstybė kištis neprivalo; apie psichologinį smurtą tada apskritai nebuvo kalbos, patyčios kaip reiškinys nebuvo net įvardintas, nebuvo kalbama ir apie feministinį požiūrį. Ir vis tiek Žemaitės aprašytas XIX a. gyvenimas atrodė archaika, „Marčios“ inscenizacijos buvo kostiuminė liaudies muilo opera, o dėl Katrės tragedijos ir tokios beviltiškos moters padėties kalta buvo jau pražuvusi socialinė santvarka. Bet šiandien matome, kad ši istorija taip pat ir apie mus, ir apie tai, kaip privaloma „pagrindinė visuomenės ląstelė“ gali sunaikinti žmogų, ir apie tai, kaip agresyvi, buka, inertiška masė suėda individą. Tai, kas vyksta „Marčioje“, vyko ir prieš 120, ir prieš 50 metų, sėkmingai vyksta ir dabar, patriarchaliniai papročiai ir įpročiai valdo, mąstymo ir elgesio inertiškumas klesti, dėl blogo vyro elgesio moteris vis dar kalta, neištekėti vis dar gėda, kitoks vertas patyčių vien dėl savo kitoniškumo, tik tyčiotis iš vieno dabar jau gali tūkstančiai, o armietiškas „dūchinimas“ apskritai yra tapęs bendravimo norma pačiose įvairiausiose gyvenimo sferose. Ar kas nors pasikeitė į gera? Galbūt mūsų požiūrio taškas?“ Paulina Pukytė
„Nesinorėjo iliustruoti Žemaitės kūrinyje minimo purvo, rūsčios buities. Juolab kad pati autorė nerašė realistiškai, veikiau rinkosi hiperbolizaciją. Apsakyme metaforiškai kalbama apie tai, kas vyksta žmonių galvose. Problemos slypi žmogaus nuostatose, radikalume, nenorėjime suprasti kito, pokyčių baimėje. Tai ir yra toji baisi buitis, kuri slegia veikėjus.“ Gabrielė Tuminaitė

Premjeros data: 2018 m. spalio 19 d.
Spektaklio metu scenoje naudojami tabako gaminiai.

EROTICshowMEN 2019. Tarptautinis vyrų striptizo čempionatas
2019-11-07 19:00 | Koncertų salė „Saulė”
LIETUVOJE VYKS JAU 5-asis ORGANIZUOTAS EROTIKOS SPROGIMAS
Aidi žinios jog netrukus susivienys stipriausios ir žaviausios vyrų pajėgos tam, kad susprogdintų visos Lietuvos moterų širdis čempionate “EROTICshowMEN 2019”.

VYKIO DALYVIAI:
GENTELMEN(Slovakija)
Vieni originaliausių iš viso klano. Pasirenka pačius išskirtiniausius būdus užduočiai atlikti.Daugkartiniai tarptautiniu cempionatu nugalietojai ir prizininkai.
KING SIZE (Ukraina)
Geriausia komanda iš Ukrainos. Jų šūkis ,,Viskas tik moterims ir dėl jų! ,,
MALE Empire NIGHT_out SHOW (Latvija)
Kolektyvas iš Latvijos , sukaupies daug patirties per gastroles Amerikoj kur įsisavinęs daug šokio meno paslapčiu . Ir visa tai veiksminga! Kas žino, kas įvyks šiame čempionate bet jie žada siekti tik pirmos vietos!
F*****G Brazers(Russija)
Šių vyrukų azartui ribų nėra – šokis ir aistra scenoje. Visą tai skirta Jums mielosios . Jie ruošiasi pilnai save atiduoti publikai!
California dreams (Cekija )
Daugkartiniai striptizo čempionatų dalyviai ir prizininkai . Jų vadas pasakė trumpai:”Mes atvykstame užvaldyti Lietuvos Moterų širdis!”
Šios jėgos sustabdyti neįmanoma.
Tu privalai tai pamatyti!

Evos Tombak knygos pristatymas
2019-11-08 18:00 | P. Višinskio viešoji biblioteka
Lapkričio 8 d. 18 val. Šiaulių apskrities Povilo Višinskio viešosios bibliotekos Konferencijų salėje vyks Evos Tombak knygos „Atia, suskiai! 33 minčių išvarymo dienos“ pristatymas.
Kaip kūnas reaguoja į įvairias infekcijas ir užkratus, taip ir mintims būtina higiena, nes neišvarytos blogos mintys gali varginti iki gyvenimo pabaigos. Autorė atvira: „Atia, suskiai!“ jos pačios ir jos vyro bendras kūrinys – „aš rašiau, Viktoras piešė“. Tai – knyga apie mus, todėl kartu leisimės į kelionę apsivalymo link…
Psichologė dr. Vaiva Klimatė Evos Tombak knygą apibūdina kaip unikalų romano, savipagalbos knygos ir dienoraščio derinį. Anot jos, verčiant knygos puslapius, tarsi žvelgi į kito žmogaus gyvenimą pro rakto skylutę. Ir nors baisu, kad būsi pričiuptas, smalsumas nugali. Tiesa, ji pataria skaityti šią knygą galvojant apie save – kelti klausimus sau ir išgirsti save, o galbūt net mesti iššūkį ir išbandyti rašymą kaip pagalbos sau formą. Knygoje nėra rkonkrečių patarimų ką konkrečiai ir kaip daryti. Šiuos atsakymus reikia rasti patiems – juk mūsų vidus tai žino. Galbūt knyga padės tai sužinoti ir mūsų sąmonei.

XI respublikinis mėgėjų teatrų festivalis „Pulsas“
2019-11-09 13:00 - 17:00
Rėkyva (Poilsio g.)

1,5 ir 3 Eur

PROGRAMA

Lapkričio 9 d.
13.00 val. Interaktyvus muzikinis žaidimas-spektaklis vaikams „Saulė ir mėnulis“
Trukmė – 45 min. Režisierė – R. Atkočiūnienė
Spektaklis rekomenduojamas vaikams iki 8 metų
17.00 val. Anykščių kultūros centro J. Buziliausko teatro spektaklis suaugusiesiems pagal S. Mrožeko pjesę „Emigrantai“
Trukmė – 60 min. Vadovas ir režisierius – J. Buziliauskas

Lapkričio 10 d.
13.00 val. Panevėžio lėlių teatro spektaklis mažiesiems „Anderseno sapnas“ (Alavinis kareivėlis)
Trukmė – 45 min. Režisierė – O. Dmitrijeva
17.00 val. Raseinių rajono kultūros centro mėgėjų teatro „Braižas“ spektaklis „Tautos atsilukštinimas“ pagal Vydūno, M. Martinaičio ir Maironio kūrybą
Trukmė – 40 min. Vadovė, scenarijaus autorė ir režisierė – J. Šimaitienė, scenografė – R. Lauraitytė

Lapkričio 16 d.
13.00 val. Šeduvos kultūros centro vaikų teatro „Laumžirgiai“ vaidinimas visai šeimai „Žąsinas“
Trukmė – 20 min. Vadovė ir režisierė – I. Stanulienė, scenarijaus autorė – Ona Vilutytė-Skromanienė
17.00 val. Linkuvos kultūros centro teatro studijos spektaklis „Atleisk, režisieriau“ pagal V. Mačernio kūrybą
Trukmė – 30 min. Vadovas ir režisierius – S. Kilius
17.45 val. Šiaulių kultūros centro teatro studijos „Gūžta“ spektaklis pagal B. Dunccano pjesę „Knyga“
Trukmė – 60 min. Vadovė ir režisierė – L. Jankauskaitė-Peleckienė

Lapkričio 17 d.
13.00 val. Anykščių kultūros centro Troškūnų skyriaus mėgėjų teatro spektaklis „Iš kvailių gyvenimo“
Trukmė – 40 min. Vadovė ir režisierė – J. Pupkienė
Visai šeimai skirtas spektaklis. Paremtas etnografine lietuvių liaudies kalba.
17.00 val. Šakių kultūros centro Zanavykų teatro spektaklis „Kapinėse“ pagal A. Čechovo apsakymus
Trukmė – 60 min. Vadovė ir režisierė – G. Guzovijienė
18.00 val. Šiaulių kultūros centro teatro studijos „Gūžta“ spektaklis pagal D. Fo ir F. Rame pjesę „Aš laukiu tavęs, mylimasis…“
Trukmė – 45 min. Vadovė ir režisierė – L. Jankauskaitė-Peleckienė

Lapkričio 22 d.
13.00 val. Naisių vasaros teatro spektaklis mažiesiems pagal J. Erlicko pjesę „Kapitono Kolumbo gimtadienis“
Trukmė – 45 min. Režisierius – A. Vaišnys, choreografė – B. Rodriquez, kostiumai ir dekoracijos – M. Rubavičiūtė
17.00 val. Čiaturos (Sakartvelas) miesto Švietimo ir kultūros centro teatro „Teatro salūnas“ spektaklis mažiems ir dideliems pagal Nico Lomouri kūrinį „Mažosios draugės“
Trukmė – 40 min. Vadovas ir režisierius – G. Kurtsikidze
Spektaklis vyks kartvelų kalba, tačiau bus verčiamas ir į lietuvių kalbą

Lapkričio 23 d.
13.00 val. Šiaulių menų mokyklos teatro studijos „Neribotai“ spektaklis visai šeimai „Aš, mes ir Lapė“
Trukmė – 30 min. Vadovė ir režisierė – Orinta Jazdauskaitė-Juozapaitė
17.00 val. Veliuonos kultūros centro istorinių šokių studijos „Saltare Festum“ spektaklis „Barboros Radvilaitės ir Žygimanto Augusto meilės istorija“
Trukmė – 50 min. Vadovė ir režisierė – I. Svetlauskienė
18.15 val. Jurbarko kultūros centro Skirsnemunės skyriaus mėgėjų teatro spektaklis „Dobilėlis penkialapis“ pagal B. Sruogos kūrybą
Trukmė – 60 min. Vadovė ir režisierė – B. Šneiderienė

Lapkričio 24 d.
13.00 val. Kelmės mažojo teatro spektaklis vaikams „Kaminkrėčio laimė“
Trukmė – 45 min. Scenarijaus autoriai – L. Gulbinaitė ir G. Trijonis, dailininkė – I. Arlauskienė, kostiumų autorė – I. Šveistienė, režisierius – G. Trijonis
17.00 val. Kelmės mažojo teatro spektaklis pagal Aldo Nikolajaus komediją „Meilė iki grabo lentos“
Trukmė – 60 min. Režisierius – G. Trijonis, dailininkas – E. Jasiūnas, kostiumų autorė – I. Šveistienė

Vieno spektaklio kaina – 3 eur. Moksleiviams, studentams, senjorams, neįgaliesiems, pateikusiems pažymėjimą, – 1,50 eur. Vaikams iki 5 metų, neužimantiems vietos, – nemokamai.
Lapkričio 22 d. spektakliai – NEMOKAMI.

Kultinė komedija "Pasiklydęs skambutis"
2019-11-09 18:00 | Koncertų salė „Saulė”
REŽISIERIUS Evaldas Jaras
AUTORĖ Kerol Gryp (Carole Greep)
DAILININKAS Vojtekas Stefanekas (Wojciech Stefaniak)
KOSTIUMŲ DAILININKĖ Greta Subatavičiūtė
KOMPOZITORIUS Audrius Balsys
VAIDINA:
Polas – Džiugas Siaurusaitis, Jokūbas Bareikis
Laura – Lina Rastokaitė, Toma Vaškevičiūtė
Haris – Eimutis Kvoščiauskas, Julius Žalakevičius
Roberta – Emilija Latėnaitė
Spektaklis paremtas tikrais įvykiais! Taip yra nutikę kiekvienam iš mūsų. Ir, greičiausiai, net ne vieną kartą…
Kultinė autorės Kerol Gryp (Carole Greep) komedija, kurią visame pasaulyje jau matė daugiau nei 5 milijonai žiūrovų!!!
Reklamos prodiuseris Haris ir jo žmona Roberta keliauja aplankyti savo draugų – ne itin sėkmingo rašytojo Polo ir jo senamadiškos žmonos Lauros. Laukia daug žadantis savaitgalis – gardi vakarienė, vynas ir pokalbiai iki paryčių.
Haris ir Roberta vėluoja. Regis, pasiklydo. Paskambinę draugams ir išsiaiškinę, kuria kryptimi važiuoti, jie pamiršta… o ne!… nuspausti pokalbio išjungimo mygtuką. O tuo metu Polas ir Laura susėda ant sofos ir… įsijungia garsiakalbį. Gal ir gėdinga klausytis svetimų pokalbių, bet be galo įdomu!
Deja, iš Hario ir Robertos lūpų jie išgirsta visai ką kita, nei tikėjosi… Pasirodo, draugai neturi nė menkiausio noro praleisti visą savaitgalį kaimo troboje su nevykėliais. Laura sužino, kad draugų akyse atrodo kaip baidyklė, šoka kaip karvė, o Polas nesugeba parašyti nieko vertinga, uždirbti pinigų ir pradėti gyventi geriau…
Polas ir Laura ima svarstyti, ką daryti toliau. Atšaukti vakarienę? Prisipažinti, kad girdėjo visą siaubingą pokalbį? O gal nutylėti ir vėliau atvykusiems draugams užkurti pirtį?
Tegul tikra komedija prasideda!
P.S. Išėję iš salės būtinai patikrinkite savo telefoną. Ar baigę pokalbį tikrai padėjote ragelį?
PASIKLYDĘS SKAMBUTIS

XI respublikinis mėgėjų teatrų festivalis „Pulsas“
2019-11-10 13:00 - 17:00
Rėkyva (Poilsio g.)

1,5 ir 3 Eur

PROGRAMA
Lapkričio 10 d.
13.00 val. Panevėžio lėlių teatro spektaklis mažiesiems „Anderseno sapnas“ (Alavinis kareivėlis)
Trukmė – 45 min. Režisierė – O. Dmitrijeva
17.00 val. Raseinių rajono kultūros centro mėgėjų teatro „Braižas“ spektaklis „Tautos atsilukštinimas“ pagal Vydūno, M. Martinaičio ir Maironio kūrybą
Trukmė – 40 min. Vadovė, scenarijaus autorė ir režisierė – J. Šimaitienė, scenografė – R. Lauraitytė

Lapkričio 16 d.
13.00 val. Šeduvos kultūros centro vaikų teatro „Laumžirgiai“ vaidinimas visai šeimai „Žąsinas“
Trukmė – 20 min. Vadovė ir režisierė – I. Stanulienė, scenarijaus autorė – Ona Vilutytė-Skromanienė
17.00 val. Linkuvos kultūros centro teatro studijos spektaklis „Atleisk, režisieriau“ pagal V. Mačernio kūrybą
Trukmė – 30 min. Vadovas ir režisierius – S. Kilius
17.45 val. Šiaulių kultūros centro teatro studijos „Gūžta“ spektaklis pagal B. Dunccano pjesę „Knyga“
Trukmė – 60 min. Vadovė ir režisierė – L. Jankauskaitė-Peleckienė

Lapkričio 17 d.
13.00 val. Anykščių kultūros centro Troškūnų skyriaus mėgėjų teatro spektaklis „Iš kvailių gyvenimo“
Trukmė – 40 min. Vadovė ir režisierė – J. Pupkienė
Visai šeimai skirtas spektaklis. Paremtas etnografine lietuvių liaudies kalba.
17.00 val. Šakių kultūros centro Zanavykų teatro spektaklis „Kapinėse“ pagal A. Čechovo apsakymus
Trukmė – 60 min. Vadovė ir režisierė – G. Guzovijienė
18.00 val. Šiaulių kultūros centro teatro studijos „Gūžta“ spektaklis pagal D. Fo ir F. Rame pjesę „Aš laukiu tavęs, mylimasis…“
Trukmė – 45 min. Vadovė ir režisierė – L. Jankauskaitė-Peleckienė

Lapkričio 22 d.
13.00 val. Naisių vasaros teatro spektaklis mažiesiems pagal J. Erlicko pjesę „Kapitono Kolumbo gimtadienis“
Trukmė – 45 min. Režisierius – A. Vaišnys, choreografė – B. Rodriquez, kostiumai ir dekoracijos – M. Rubavičiūtė
17.00 val. Čiaturos (Sakartvelas) miesto Švietimo ir kultūros centro teatro „Teatro salūnas“ spektaklis mažiems ir dideliems pagal Nico Lomouri kūrinį „Mažosios draugės“
Trukmė – 40 min. Vadovas ir režisierius – G. Kurtsikidze
Spektaklis vyks kartvelų kalba, tačiau bus verčiamas ir į lietuvių kalbą

Lapkričio 23 d.
13.00 val. Šiaulių menų mokyklos teatro studijos „Neribotai“ spektaklis visai šeimai „Aš, mes ir Lapė“
Trukmė – 30 min. Vadovė ir režisierė – Orinta Jazdauskaitė-Juozapaitė
17.00 val. Veliuonos kultūros centro istorinių šokių studijos „Saltare Festum“ spektaklis „Barboros Radvilaitės ir Žygimanto Augusto meilės istorija“
Trukmė – 50 min. Vadovė ir režisierė – I. Svetlauskienė
18.15 val. Jurbarko kultūros centro Skirsnemunės skyriaus mėgėjų teatro spektaklis „Dobilėlis penkialapis“ pagal B. Sruogos kūrybą
Trukmė – 60 min. Vadovė ir režisierė – B. Šneiderienė

Lapkričio 24 d.
13.00 val. Kelmės mažojo teatro spektaklis vaikams „Kaminkrėčio laimė“
Trukmė – 45 min. Scenarijaus autoriai – L. Gulbinaitė ir G. Trijonis, dailininkė – I. Arlauskienė, kostiumų autorė – I. Šveistienė, režisierius – G. Trijonis
17.00 val. Kelmės mažojo teatro spektaklis pagal Aldo Nikolajaus komediją „Meilė iki grabo lentos“
Trukmė – 60 min. Režisierius – G. Trijonis, dailininkas – E. Jasiūnas, kostiumų autorė – I. Šveistienė

Vieno spektaklio kaina – 3 eur. Moksleiviams, studentams, senjorams, neįgaliesiems, pateikusiems pažymėjimą, – 1,50 eur. Vaikams iki 5 metų, neužimantiems vietos, – nemokamai.
Lapkričio 22 d. spektakliai – NEMOKAMI.

Baletas „Spragtukas“
2019-11-11 18:00 | Koncertų salė „Saulė”
„Spragtukas“ yra nuostabi, žavi ir kvapą gniaužianti pasaka, paremta Aleksandro Dumo liberatu, įamžinta Piotro Čaikovskio muzikoje. Per daugelį metų, tai išliko vienas iš žymiausių baletų pasaulyje.
Tai yra nemirtingas pasirodymas, kuris užkariauja pasaulio scenas, tradiciškai Kalėdų metu. Šis spektaklis žiūrovus nuteikia šventinei nuotaikai naudodamas savo siužetą ir nuostabią Čaikovskio muziką.
Dosselmeyero šokančių lėlių spektaklis, kuris išsivystė į žiaurias skerdynes tarp alavinių kareivėlių ir pelių būrio; magiška narsaus Spragtuko transformacija į kilnų princą, žavingas Snaigių šokis ir triumfinės pagrindinių veikėjų vedybos, švenčiamos kartu su svečiais, kurie yra pakviesti iš visų pasaulio kampų – visa tai sulaiko žiūrovų dėmesį nuo pačių pirmų spektaklio akimirkų iki užuolaidų nusileidimo.
Karališkojo Rusų Baleto teatro spektaklis „Spragtukas“ buvo pastatytas 2016 metais ir ypač sėkmingai debiutavo keliose Europos valstybėse: spektaklis buvo gerai įvertintas susižavėjusių žiūrovų.
Mes kviečiame ir vaikus, ir suaugusius įsilieti į šią nuostabią pasaką su laiminga, bet nenuspėjama pabaiga!

Naisių vasaros teatro spektaklis „Figaro“
2019-11-12 18:00 | Šiaulių dramos teatras
Naisių teatro dviejų dalių komedija pagal Bomaršė pjesę „Figaro vedybos
Režisierius: Arvydas Lebeliūnas
Choreografė: Lina Šimkienė
Kostiumų dailininkė: Inga Žukauskienė– Kažemėkienė
Garso režisierius: Mindaugas Butkus
Plakato dailininkas: Žydrūnas Budzinauskas
Pjeras Ogiustenas Karonas De Bomaršė – žymus prancūzų dramaturgas. Gimė Paryžiuje 1732 metais. Vieną iš savo žinomiausių kūrinių „ Figaro vedybos“ parašė 1784 metais. Turbūt nuo tada ėmė kunkuliuoti šis meilės, komedijos ir intrigų kupinas gyvenimas scenoje, įvairiomis išraiškos formomis perteikiamas aktorių ir režisierių. Pjesėje sudėta viskas, kas aktualu ir šiomis dienomis. Apie begalinę meilę, slepiamą pavydą, džiaugsmą, geismą, draugystę. Kai net ir absurdiškiausiose situacijose žmogus bando save išsukti, žiūrovui keldamas juoką. Neretai kiekvienas pagalvoja, jog pats yra atsidūręs panašioje situacijoje, lygina save su aktorių kuriamais personažais.
Naisių vasaros teatro aktoriai sujungę jėgas drauge su režisieriumi Arvydu Lebeliūnu, metė sau iššūkį ir Bomaršė kūrybą pabandė perkelti į XXa. vidurio laikus. Veiksmas vyksta šokių studijoje. Aktoriams nemenkas iššūkis buvo susidoroti su vaizdingu Bomaršė žodžiu. Jo skambesį paversti šiuolaikiškesniu, mums labiau suprantamu, tuo pačiu nepametant spektaklio temos, Bomaršė kūrybos spalvos. Drauge koja kojon žengė šokis. Aktoriai beveik visuose savo spektakliuose dainuoja ir muzikuoja. Tad šį kartą buvo nuspręsta pasitelkti kitą išraiškos priemonę – šokį. Labai svarbu susikalbėti su žiūrovu, kad jis galėtų lengvai ir paprastai suprasti, ir kažką naujo atrasti spektaklyje. Kad spektaklis neapsunkintų, bet taip pat lengvai ir nepaleistų. Visą pasaulį valdo meilė ir pavydas. Jie lygiai taip pat, kaip ir šokis su daina, eina koja kojon. Vistik pergalę pasiekia meilė. Bet ar meilė gyvuotų be pavydo?
Arba atvirkščiai? Galbūt atsakymus rasite Naisių vasaros teatro spektaklyje „Figaro“.

Nemokamas koncertas „Muzikiniai rudenys“
2019-11-12 18:00 | Koncertų salė „Saulė”
Šiaulių miesto koncertinė įstaiga „Saulė“ – edukacinio koncertų ciklo „Muzikiniai rudenys“ sumanytoja ir organizatorė. Pirmą kartą šis projektas buvo įgyvendintas 2009 metais ir sėkmingai vykdomas iki pat šiol. Koncerto metu su Šiaulių kameriniu orkestru pasirodys vietinių muzikos ir meno mokyklų gabiausi mokiniai.

Koncerte Šiauliuose, skirtame Šiaulių kamerinio orkestro 30-mečiui paminėti, dalyvauja:

Šiaulių kamerinis orkestras (meno vadovas Vilhelmas Čepinskis),
Gediminas Brūzga,
kanklių trio: Liveta Galvelytė, Justina Petrauskytė, Karolina Tumėnytė (mokytoja ekspertė Regina Vaišnorienė),
Geriausi Naujosios Akmenės, Pakruojo Juozo Pakalnio ir Tauragės muzikos mokyklų mokiniai,

Šiaulių Sauliaus Sondeckio menų gimnazijos, Šiaulių „Juventos“ progimnazijos, Šiaulių 1-osios muzikos mokyklos, Šiaulių Dainų muzikos mokyklos bei Šiaulių „Dagilėlio“ dainavimo mokyklos auklėtiniai:

Lėja Krikščiūnė (mokytoja Neringa Krikščiūnė),
Ansamblis „Animato“: Gerda Andriejaitytė, Andrėja Baužaitė, Atėnė Domeikaitė, Adrija Lideikytė, Faustina Valaitytė, Agnė Papšytė, Emilė Papšytė, Karolis Bauža, Julija Jevtušenkaitė (vadovė Kristina Kuprytė),
Mergaičių choras „Gama“ (vadovė Daina Kavaliauskienė, koncertmeisterė Renata Stauskienė),
Dagnė Norvilaitė ir Gustė Ragėnaitė (mokytoja Lora Andriuškienė, koncertmeisterė Jūratė Narvilienė),
Kipras Spulginas ir Adelija Razminaitė (mokytoja Janina Mažonaitė),
Paula Caltabellotta (mokytojas Anatolijus Kavaliauskis, koncertmeisteris Andrius Bartulis),
Ugnė Krikščiūnaitė (mokytoja Nijolė Prascevičienė),
Kristupas Bauža (mokytoja Beata Smiltininkienė),
Justas Drakšas (mokytojas Zigmas Drakšas),
Kamilė Kaučikaitė, Jonas Vozbutas ir Aurimas Povilaitis (mokytojos Marytė Markevičienė ir Raimonda Sližienė),
Eglė Katinaitė (mokytoja Ilona Slabovienė),
Jungtinis „Juventos“ progimnazijos jaunių ir Juliaus Janonio gimnazijos merginų choras (mokytoja Loreta Mikutienė),
Arminas Stočkus (mokytoja Elytė Motuzienė, koncertmeisterė Irina Tautkuvienė),
Mykolas Mikšys (mokytoja Lidija Bražaitė),
Jokūbas Rupšys (mokytoja Lilija Klimaitė).

Diriguoja Vilhelmas Čepinskis.
Koncerto vedėja Raimonda Sližienė.

Koncertas nemokamas!

Naisių vasaros teatro spektaklis „Kelias į rojų“
2019-11-13 18:00 | Šiaulių dramos teatras
Režisieriaus Arvydo Lebeliūno spektaklis sukurtas pagal Sauliaus Tomo Kondroto apsakymą „1892 metų progreso idėja”.
Naktį prieš dvidešimt aštuonerius metus netoli nuo Ringuvos panemunėje gvardijos bataliono pirmosios kuopos gvardietis patyrė jausmą, tiesiog pribloškusį jį savo stiprumu. Tas jausmas permainė gvardiečio sielą, kažin ką joje sulaužydamas. Menkutis sraigtelis jo galvoje neišlaikė pergyvenimo ir trakštelėjo. Tas gvardietis — Gudukas, mano brolelis.
Po daugel metų teisme jis kalbės:
— Ponai. Mudu su broliu gyvenom savo kaime Dievo dieną. Sakoma: Dievo diena, žmogaus visas gyvenimas. Kodėl taip? Ogi todėl, kad visą laiką mudu dirbome tą patį darbą, valgėme tą pačią duoną ir tas pačias nusibodusias daržoves ir kruopas, matėme tą patį vaizdą prieš akis, be jokio įvairumo. Laikas mums netekėjo. Mes negalėjome matuoti jo dienom, ponai, nes dienos visos buvo kaip viena: vakar kaip šiandien, kaip užvakar, kaip ryt…
Spektaklio režisierius – Arvydas Lebeliūnas
Kompozitorius – Jonas Sakalauskas
Scenografija – Danielius Sodeika
Kostiumai – Roma Gilė

Džiazo legendos Glenno Millerio orkestro koncertas
2019-11-14 20:00 | Koncertų salė „Saulė”
Puiki žinia – rudenį pasaulinę šlovę pelnęs Glenno Millerio orkestras gastroliuos mūsų šalyje. Vienas garsiausių orkestrų pasaulyje Lietuvoje surengs net keturis koncertus: lapkričio 10 d. Klaipėdoje, lapkričio 11 d. Kaune, lapkričio 12 d. Vilniuje ir lapkričio 14 d. Šiauliuose. Garsiojo Wilo Saldeno vadovaujamas orkestras pristatys naujausią programą „Jukebox Saturday Night“, koncertuose taip pat skambės auksine džiazo klasika tapę Glenno Millerio kūriniai.

Bilietus į lapkričio mėnesį Klaipėdoje, Kaune, Vilniuje ir Šiauliuose vyksiančius „Glenn Miller Orchestra“ gastrolių koncertus jau galima įsigyti visose „Bilietai.lt“ kasose ir internetu: www.bilietai.lt.

Glenno Millerio orkestras – „In The Mood“: http://bit.ly/2WUBjaF
Svingo muzikos eros legenda Glennas Milleris gimė 1904 m. Klarindos mieste, Ajovos valstijoje.
Amerikiečių bigbendo trombonistas, aranžuotojas, kompozitorius buvo vienas populiariausių praėjusio amžiaus džiazo atlikėjų pasaulyje. Jo įrašyti kūriniai „In the Mood“, „Moonlight Serenade“, „Pennsylvania 6-5000“, „Chattanooga Choo Choo“, „A String of Pearls“, „At Last“, „(I’ve Got a Gal In) Kalamazoo“, „American Patrol“, „Tuxedo Junction“, „Elmer’s Tune“ ir „Little Brown Jug“ priskiriami auksinei džiazo klasikai. Per labai trumpą laiką net 16 Glenno Millerio kūrinių tapo hitais Nr. 1. Iš viso net 69 atlikėjo hitai pasiekė populiariausių dainų Top 10 – pagal šį rodiklį Glennas Milleris lenkia rokenrolo karalių Elvį Presley ir grupę „The Beatles“.

Glenno Millerio orkestras – „Little Brown Jug“: http://bit.ly/2QdipZX
Pirmąjį savo tromboną Glennas Milleris įsigijo už pinigus, kuriuos uždirbo melždamas karves. Dar mokykloje jis subūrė savo pirmąją grupę. Tęsdamas mokslus universitete, Glennas Milleris visą laisvą laiką skyrė dalyvavimui muzikantų perklausose ir grodamas su visais orkestrais, kurie tik jį priimdavo. Netrukus, mokydamasis pas garsųjį kompozitorių Josephą Schillingerį, muzikantas sukūrė vizitine kortele tapusią melodiją „Moonlight Serenade“. Profesionalaus muzikanto kelią pasirinkęs Glennas Milleris grojo pas svingo eros tėvu vadinamą Beną Pollacką ir svingo karaliumi tituluojamą Benny Goodmaną.

Glenno Millerio orkestras – „Moonlight Serenade“: http://bit.ly/2HHjWDP
1938 m. Glennas Milleris sulaukė didžiosios sėkmės. „Time“ tuomet rašė: „Visuose Amerikos baruose, kavinėse ir užeigose yra apie 300 tūkst. muzikos įrašų grotuvų. Kiekviename jų šiuo metu yra mažiausiai du arba net šeši diskai su Glenno Millerio orkestro įrašais“. Sėkmė buvo didžiulė. Glennas Milleris buvo kviečiamas ne tik kurti ir groti muziką filmams – jis ir pats filmavose didelio populiarumo sulaukusiose kino juostose. Nuo 1939-ųjų iki 1942-ųjų Glenno Millerio orkestras koncertus tris kartus per savaitę transliuodavo radijo stotis „CBS“. 1942 m. pradžioje įrašų kompanija „Victor RCA“ Glennui Milleriui įteikė pirmąjį „auksinį diską“ už hitą „Chattanooga Choo-Choo“.

Glenno Millerio orkestras – „Tuxedo Junction“: http://bit.ly/2HsqJlG
Sėkmė nuo talentingojo muzikanto ir kompozitoriaus nenusisuko ir jam užsirašius į Jungtinių Amerikos Valstijų karines pajėgas. Kariuomenės orkestrui vadovauti paskirtas Glennas Milleris už muzikinę veiklą buvo paaukštintas į majorus. 1944 m. jis su orkestru atvyko į Didžiąją Britaniją, kur surengė net 800 koncertų. Tų pačių metų gruodžio 15 d. Glennas Milleris turėjo skristi iš Anglijos į Prancūziją. Deja, iš Bedfordo pakilęs vienmotoris lėktuvas Paryžiaus nepasiekė. Nei orlaivis nei keleivių kūnai taip ir nebuvo rasti. Manoma, kad dėl netinkamo karbiuratoriaus, kuris esant šaltam orui užšaldavo, Glenną Millerį skraidinęs lėktuvas sudužo kažkur Lamanšo sąsiauryje.
Po Glenno Millerio mirties gausiu muzikanto ir kompozitoriaus palikimu rūpinasi kompanija „Glenn Miller Productions“, kuriai vadovauja jo artimieji. Jų sprendimu, oficialiam Glenno Millerio orkestrui nuo 1990 m. vadovauja garsus dirigentas Wilas Saldenas. Olandijoje gimęs orkestro vadovas yra laikomas vienu geriausiai Glenno Millerio kūrybą ištyrusiu specialistu. Per trisdešimt metų jo vadovaujamas oficialus Glenno Millerio orkestras į koncertus sukvietė per 6 milijonus žiūrovų.

Ievos Mediodios kūrybos parodos „IEVA MEDIODIA / IŠ NIUJORKO Į 90-tųjų VILNIŲ“ atidarymas
2019-11-15 16:00 | Šiaulių dailės galerija
Maloniai kviečiame jus į Ievos Mediodios kūrybos parodos „IEVA MEDIODIA / IŠ NIUJORKO Į 90-tųjų VILNIŲ“ atidarymą lapkričio 15 d. (penktadienį), 16.00 val. Šiaulių dailės galerijoje.

Atidarymo metu vyks Nancie Naive performansas – singlas „Ambitious”.
Garsinės atidarymo scenografijos kokybę garantuos visiems puikiai žinomas OBCDN.

Tarpneuroninių galaktikų vilionės
2019 metais Vilniaus Rotušėje ir Trivium galerijoje surengtos dvi Ievos Mediodios parodos: „Įkelta Atmintis / Uploaded Memory“ ir „Fiziniai analogai / Iš Niujorko į 90-tųjų Vilnių“ bei Šiaulių dailės galerijoje atidaroma trečioji paroda „Ieva Mediodia / Iš Niujorko į 90-tųjų Vilnių“, suteikia galimybę išsamiai susipažinti su dinamiškais šios talentingos menininkės kūrybinio gyvenimo vingiais. Toks parodų ciklas pilnai atskleidžia šios kūrėjos savitumą lietuviškos tapybos kontekste ir ryškiai brėžia Ievos Mediodos kūrybos liniją šiuolaikinio Lietuvos meno istorijoje.
Ieva Mediodia ne tik „Gerų blogybių“ dalyvė, ji tapybos meno novatorė, aktyvi Niujorko meno scenos dalyvė. Menininkės kūryboje savitai reiškėsi svarbiausi posąjūdinės Lietuvos meno lūžiai, modernistinės tapybos transformacija į feministinius, kūniškai faktūrinius autorinės technikos dienoraščius.
Stipri jausminė ekspresija ir mokslinis diskursas jos kūryboje sintezuojasi į dabarties jausenas įkūnijančius perregimus, radioaktyviai tviskančius objektus.
Tokios tapybos lietuviškame kontekste labai trūko nuo „gerų blogybių“ laikų. Ievos gebėjimas derinti kosminių tolių gundymus su neuronų blyksniais, nervingą linijinį piešinį su detalizuota architektonika, geometrines schemas su spontaniškais liejimais reikalauja ypatingos potėpio kaligrafijos, netikėtų pauzių, glotnių paviršių ir perregimų struktūrų.
Tai generatyvinės tapybos principas, kuriame atsitiktinumo ir logikos sąveika tiesiog akyse kuria fantastiškų figūrų knibždėlyną, bekryptę takių potėpių, aitrių spalvų ir skvarbių linijų ekspansiją.
Šioje virtualioje erdvėje nėra nuorodų į gravitacijos dėsniais valdomą žemišką gedulingo kolorito pasaulį. Greičiau, tai žudančiai gražaus sprogimo dinamika, šventinis tarpneuroninių jungčių šokis ir grakšti sinapsių choreografija.
Todėl šios menininkės kūriniai tokie iššaukiančiai dirginantys, nubloškiantys į nežinomybę, išvengiantys žvilgsnio. Tai svaigių potyrių erdvė. O jie įmanomi tik šviesmečių greičiu artėjančio ir optinių nervų kamštyje sprogstančio horizonto akivaizdoje.
Todėl taip įdomu stebėti Ievos pastangas vizualiai reflektuoti neurogenezės procesus, sujungti juos su virtualiais pasauliais, nubrėžti neįmanomo kartografijas.
Kuratorius Virginijus Kinčinaitis
Daugiau apie autorę
Ieva Mediodia gimė ir užaugo Kaune, kur baigė Kauno dailės gimnaziją. 1987 metais įstojo į Vilniaus Dailės akademiją. 1992-1993 metais Ieva Mediodia mokėsi tuo metu vizituojančio dėstytojo Kęstučio Zapkaus klasėje, Vilniaus Dailės Akademijoje. Profesoriaus dėstymas netruko tapti savotiška legenda. Tokio reiškinio paskatinti studentai, tarp jų ir Ieva, įkūrė menininkų grupę „Geros Blogybės”. 1996 menininkė, paskatinta mokytojo K. Zapkaus, išvyko studijuoti magistrantūros į Niujorko Hunter koledžą. Niujorke Ieva Mediodia kartu su keletu kitų menininkų įkūrė meno programą „Sla307 Artspace”, kuri gyvavo nuo 2014- 2019 m. Tai buvo lietuvių išeivijos organizacijos SLA (Susivienijimas Lietuvių Amerikoje) veiklos dalis, kuri skatino lietuvių ir kitų tautybių menininkų bendradarbiavimą Niujorke.
Nuo 1992 iki dabar, menininkė pastoviai kuria ir eksponuoja savo kūrinius asmeninėse ir jungtinėse parodose ne tik žymiose JAV galerijose, bet ir daugelyje Europos šalių – Lietuvoje, Prancūzijoje, Italijoje, Rumunijoje, Suomijoje. Dailininkė yra apdovanota George Soros organizacijos premija, taip pat Westerly Trust (Londonas) ir Graf Travel (New Yorkas) premijomis.
2012 m. autorės kūryba plačiai pristatyta Vilniuje, galerijoje „Vartai”. 2019 m. Ieva Mediodia į Lietuvą sugrįžo su parodų triptiku Vilniaus Rotušėje, Trivium galerijoje ir Šiaulių dailės galerijoje.

Daugiau apie performanso menininkę Nancie Naive.
Nancie Naive (Emilė Skolevičiūtė, g. 1997 m.) – superžvaigždė, kylanti šiuolaikinio meno ir popso laukuose. Nancie gyvena bei kuria Vilniuje. Jos kūriniuose nagrinėjamas moters vaidmuo šių dienų visuomenėje, tarp populiariosios kultūros ir krikščionybės įvaizdžių, tad Nancie nagrinėjamų problemų visumą sutalpina superžvaigždės savoka. Nancie save pačią pateikia kaip meno kūrinį.

Parodos, skirtos Latvijos Nepriklausomybės dienai, atidarymas
2019-11-15 18:00 | „Laiptų galerija”
Lapkričio 15 d. (penktadienį), 18 val. Parodos, skirtos Latvijos Nepriklausomybės dienai, atidarymas.
Tapyba, grafika, keramika. Dailininkai: Aleksandr Djačenko, Marite Djačenko, Lolita Zikmane, Uldis Zuters.
Renginys nemokamas.

Miuziklas „The Beatles Show“
2019-11-15 18:00 | Koncertų salė „Saulė”
Miuziklas
Atlikėjai:
Jokūbas Bareikis – vokalas, klavišiniai, gitara;
Rafailas Karpis – vokalas, fleita;
Martynas Garbačas – bosinė gitara;
Kostas Balčiūnas – gitara;
Mindaugas Stundžia – perkusija;
NAUJIENA!
Žinomi šalies atlikėjai Rafailas Karpis ir Jokūbas Bareikis kartu su gyvo garsu grupe šiemet visus pakvies į unikalų koncertinį turą „The Beatles Show“. Teatralizuotų pasirodymų metu išgirsite visame pasaulyje žinomos grupės „The Beatles“ populiariausias ir gražiausias dainas: „Let it be“, „Yesterday“, „Love me do“, „Hey Jude“, „Strawberry Fields Forever“ ir kt., sužinosite įdomių detalių apie grupės kūrybą bei gyvenimą – pasijusite tarsi papuolę į gyvą popmuzikos istorijos pamoką!
Jausmingas koncertas „The Beatles Show“ – tai puiki muzikinė dovana tiems, kurie vertina puikų atlikimą ir visame pasaulyje pripažinimą pelniusią muziką.
